НАРОДНО ЧИТАЛИЩЕ „НАПРЕДЪК 1903”-с.ПЕТОКЛАДЕНЦИ

 **О Т Ч Е Т**

за осъществените читалищни дейности от НЧ”Напредък 1903”

 с.Петокладенци,община Белене за 2021г.

 Уважаеми дами и господа,

 През 2021г.настоятелството на Народно читалище”Напредък 1903”,

с.Петокладенци работи в изпълнение на Планът за дейността си,представен

пред Общинската администрация Белене,в срокът,определен в чл.26а(1)от

Закона за народните читалища.

 **І.Художествена самодейност**:

 Годината започна с настъпилата нова вълна от COVID-19,която ни попречи да отбележим празниците Бабинден и 8-ми март.

 След отпускането на мерките свързани с пандемията на 24 юни НЧ”Напредък 1903” организира празникът „Еньовден”.Секретарят на читалището ,заедно с децата от селото излязоха сред природата и набраха билки и цветя.След това всички заедно изработиха венци,свиваха китки и украсиха салона на читалището.В деня на празника малките самодейци изнесоха рецитал от стихове ,а всеки гост беше поканен да премине под големия Еньовски венец,както е обичаят,за здраве и късмет.Подарихме на всички китки от билки и ги почерпихме с ароматен чай и сладки.

 През лятната ваканция децата от село Петокладенци ежедневно бяха гости на читалището. За тях бяха организирани интересни и различни занимания, които да уплътнят свободното им време. Заедно със секретарят на читалището те рисуваха,четоха любими книги,излизаха на разходки сред природата и играха различни занимателни игри.

 На 06 юли през селото премина Поклоннически пешеходен поход

„Светият път”,от група последователи на св.Иван Рилски.Тя беше посрещна-

та в читалището от секретаря и свещеник Трайчо Стойков.Групата отпочина,

подкрепи се с храна ,напитки и продължи своя път.

 През същия месец беше организирана кратка екскурзия за самодейците и

жители на селото,които редовно са помагали на читалището по един или друг начин през годините.Маршрутът беше Пещера Проходна-„Очите на бога”,с.Рибарица и с.Шипково.Най-щастливи бяха малките самодейци,които на минералния басейн в с.Шипково лудуваха и играха безгрижно.На другият

ден всички се отбихме в зоологическата градина в гр.Ловеч,където децата бяха възхитени от разнообразните видове животни. Тук е мястото да благо-

дарим на кмета на общината г-н Милен Дулев за отпуснатия автобус.

 През 2021г. Коледарската група нямаше възможност да участва на множество фестивали . Събираше се много рядко на репетиции и то когато разхлабваха мерките свързани с пандемията от СОVID 19. За това неможахме да отбележим настъпващата Коледа и Нова година с тържество ,песни и забавни игри.Но ние продължаваме да работим и не се отказваме. Очакваме с вяра и надежда най после тази пандемия да свърши, за да можем занапред да извършваме своите дейности много по ползотворно.

 **ІІ.Библиотечна дейност**: Към края на 2021г.читалищната библиотека разполага с 9969 тома книги.

Набавените през годината нови заглавия са 36,като от тях 12 са от дарение, а 24 от абонамент . Бракувани книги през годината нямаме.През изминалата 2021г.е направен 1 абонамент,за списание ,което получаваме с две книги месечно.Този абонамент продължава и през 2022г.

 В библиотеката,с табла ,кътове и витрини са отбелязани бележити дати и годишнини,съобразно Плана за дейността на читалището.

 **ІІІ.Организационна дейност**:

 Читалищното настоятелство и Проверителната комисия редовно провеждаха заседания през 2021г.,на които се обсъждаха и решаваха въпроси

от различен характер и естество .

Осъществените дейности,както и през предишните години,са отразени- стра

ниците на вестник „Дунавски новини”-гр.Белене,на страницата на читалище-

то ни в социалната мрежа „ Фейсбук „ ,както и на различни информационни

сайтове в Плевен,което помага на повече хора да се запознаят с работата ни и

да се докоснат до емоциите, атмосферата при провеждане на нашите мероп-

риятия.

 Във финансово отношение – читалището успя да приключи и 2021год.

без задължения към фирми и институции. Тук е мястото да благодарим , за

оказаната подкрепа на Община Белене и на нашите дарители-Калин Миронов

Красимира Веселинова , Мирослав Колев , без чиято помощ празниците

макар и малко ,които празнувахме през годината не биха се осъществили.

 Организирането и провеждането на празниците става все по-трудно.

Много трудно е да се организират възрастните,поради една или друга причина.Тази година разчитахме на децата,които с голямо желание разучава-

ха и скечове и песни.За това читалищното ръководство изказва своята благо-

дарност на малките самодейци,на хората които бяха до нас и ни помагаха през годината.Благодарим на всички,които ни протегнаха ръка за помощ и подкрепа.

 Народно Читалище „Напредък 1903”,с.Петокладенци вече работи по

Изпълнението на планът за дейността си през новата **2022г**.

 Секретар:…………..

 / Е. Евлогиев/

 Председател:………

 /С.Петкова/